*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*92. számú előterjesztés*

Bátaszék Város Önkormányzat Képviselő-testületének 2022. május 19-én

16 órakor megtartandó rendkívüli ülésére

Döntés a 2021-27-es időszakban megvalósítandó TOP PLUSZ projektek listájának módosításáról

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság: 2022. 05. 19. |

***Tisztelt Képviselő-testület!***

Bátaszék Város Önkormányzat Képviselő-testülete 309/2021.(XI.24.) önkormányzati határozatával fogadta el a 2021-27-es időszakban megvalósítandó projektekről szóló tájékoztatót. Egyben döntött a 2021-27-es időszakban megvalósítandó projektek prioritási sorrendjéről is. Itt 4-es sorszámmal került rögzítésre Az agrárlogisztikai központ üzemeltethetőségét elősegítő eszközbeszerzés.

Az agrárlogisztikai központ üzemeltetője részéről igényként merült fel, hogy az Önkormányzat támogatási kérelmet nyújtson be. 2022. év februárjától kezdődően több alkalommal személyesen és elektronikus levélben is egyeztettünk az üzemeltetővel.

Az egyeztetések során vállalták, hogy a támogatási kérelem benyújtásához szükséges megalapozó dokumentumot elkészítik és az Önkormányzat részére azt megküldik.

Az agrárlogisztikai központ üzemeltetője a támogatási kérelem Önkormányzat részéről történő benyújtását nem igényelte, erről írásban 2022. május 12. napján tájékoztatást küldött.

Javasoljuk Az agrárlogisztikai központ üzemeltethetőségét elősegítő eszközbeszerzés projekt elem törlését a projekt listáról.

**H a t á r o z a t i j a v a s l a t :**

**a 309/2021.(XI.24.) önkormányzati határozata módosítására**

Bátaszék Város Önkormányzatának Képviselő-testülete

1. a 309/2021.(XI.24.) önkormányzati határozat b) pontja helyébe a következő rendelkezés lép

„b) a 2021-27-es időszakban megvalósítandó projektek prioritási sorrendjét

1. Szociális alapszolgáltatások fejlesztése Bátaszéken

2. Közétkeztetési célt szolgáló konyha korszerűsítése

3. Bátaszék város úthálózatának fejlesztése

4. Rekultivált hulladéklerakó lezárása

5. Illegális hulladéklerakó felszámolása

6. Inkubátorház építése

7. Iparterület fejlesztése II. ütem

8. Bátaszék Tanuszoda gazdaságélénkítő sportolási infrastruktúra-fejlesztése

9. Autóbusz-forduló és kiszolgáló épületek létesítése

10. Alsónyék-Bátaszék-Báta kerékpárút kiépítése

11. Bátaszék, Mozi tér és környéke csapadékvíz elvezetése

12. Kerékpáros közlekedésfejlesztés Bátaszéken 56-os főközlekedési út mellett a hiányzó szakaszokon

határozza meg,”

b) a 309/2021.(XI.24.) önkormányzati határozat c) pontja helyébe a következő rendelkezés lép

„c) felkéri a Bátaszéki Közös Önkormányzati Hivatal jegyzőjét az 1., 2., 3., 4., 5. számú projektek előkészítésének megkezdésére.”

*Határidő:* folyamatos

*Felelős:* Kondriczné dr. Varga Erzsébet jegyző

 (az előkészítési munkák megkezdéséért)

*Határozatról értesül:*

Bátaszéki KÖH városüzemeltetési iroda

irattár